Roberts Rubenis

Roberts Rubenis (1917–1944) bija Latvijas Bruņoto spēku leitnants, latviešu leģionārs un Kureļa grupas bataljona komandieris.Roberts Rubenis — NekropoleLatvijas Centrālajai Padomei - 70  — muzeji.lv Kritis kaujā ar vāciešiem.

 Dzīvesgājums 
Dzimis 1917. gada 9. septembrī Krustpils pagastā. 1937. gadā beidza mācības Malnavas lauksaimniecības vidusskolā un no 1938. gada rudens līdz 1940. gada pavasarim dienēja Latvijas armijā, sākotnēji 7. Siguldas kājnieku pulkā, vēlāk — auto tanku pulkā, iegūstot leitnanta dienesta pakāpi.
1943. gada 15. maijā Roberts Rubenis apprecējās ar Ainu Jaunzemi.

1944. gada 13. martā Rubeni iesauca latviešu leģionā un viņš nonāca 15. latviešu SS grenadieru apmācību un papildinājumu brigādes 1. štāba rotā. Iespējams, ka Bredova kaujas grupas sastāvā viņš piedalījās 1944. gada 27. – 28. jūlija cīņās Jelgavas apkārtnēUldis Neiburgs Uzticīgs latvietis — Latvijas Avīze 19.12.2005. un pēc šīm kaujām atkāpās Skrīveru virzienā, kur bija sākusies ģenerāļa Kureļa grupas darbība.Kureļa grupa — historia.lvHaralds Biezais „Kurelieši - Nacionālās pretestības liecinieki”. —  Mežābele, Itaka 1991. (202 lpp.) Leitnantam Rubenim uzticēja veidot Kureļa grupas rotu Bebru pagastā.

 Darbība Kureļa grupā 
1944. gada 19. septembrī Rubenis kopā ar savu vienību atkāpās uz Ropažiem, bet 22. septembrī turpināja ceļu uz Kurzemi.
1944. gada oktobrī Rubeņa 200 vīru vienība novietojās Ventspils apriņķa Ugāles pagasta „Ilziķos”. Uzzinājis par kureliešu atbruņošanu, leitnants Rubenis pavēlēja bataljonam doties pārgājienā. Pusnaktī tas gar Usmas ezera austrumu malu devās Rendas virzienā un 16. novembrī Abavas krastā pie Pērkoņu mājām bataljons sadūrās ar vācu automašīnām. Nākamajā dienā Rubenis ieradās SS obergrupenfīrera Jekelna komandpunktā, kur atteicās padoties.

Novembrī rotu pārveidoja par Kureļa grupas 2. bataljonu — kopā aptuveni 450 vīru, kurš bija izvietojies Ugāles pagasta Ilziķos, Trebiņos un Vanagos. 1944. gada 18. novembrī bataljons atsita vāciešu uzbrukumu. Nākamajā dienā bataljons uzbruka SS obergrupenfīrera Jekelna štābam un nāvīgi ievainoto Robertu Rubeni aizveda uz Novadnieku mežsarga mājām. Paslēptas salmu vezumā, leitnanta Rubeņa mirstīgās atliekas nogādāja Ilziķu mājās un apbedīja.Uldis Neiburgs Mums zeme viena, liktenis viens! — Mājas Viesis 17.11.2014.

No 6. līdz 9. decembrim notika virsnieka vietnieka Aleksandra Druviņa vadītās Rubeņa bataljona cīņas pret vāciešiem. 7. decembrī nogalināja vairākus vācu virsniekus, arī bijušo  Salaspils nometnes komandantu  SS oberšturmfīreru Kurtu Krauzi un bataljona komandieri kapteini Helds, kas bija tuvs Jekelna draugs. Tas, iespējams, bija tiešais iegansts, kāpēc 8. decembra vakarā sākās vardarbība pret Zlēku pagasta civiliedzīvotājiem, kas turpinājās visu 9. decembri. Zlēku traģēdijas laikā nodedzināja vismaz piecas viensētas un nogalināja to iedzīvotājus.
Pēdējās bataljona cīņas noritēja 9. decembrī pie Vēveru mājām. Dzīvi palikušie rubenieši atkāpjoties pārgāja Vēlogu dambi un izklīda.U. Šulcs Kureļa grupa 2001.g. 

Atsauces

Literatūra
 Jānis Ūdris „Leitnants Rubenis. Bruņinieks Roberts”. — Zvaigzne, Rīga 2016.

Ārējās saites
 Indulis Burka Lepns par savu vecvectēvu — Staburags 10.11.2009.
 Rubeņa bataljona muzejs

Skatīt arī
 Kureļa grupa
 Kurzemes cietoksnis
 Latvijas Centrālā padome

Kategorija:Jēkabpils novadā dzimušie
Kategorija:Latviešu militārpersonas
Kategorija:Latviešu leģionāri
Kategorija:Kurelieši